જ્યારે કોલેજમાં અરજી કરવાનો સમય આવ્યો ત્યારે એકક્ષણના પણ વિલંબ વગર કેવિને સ્ટેનફોર્ડ યુનિવર્સિટી પસંદ કરી હતી. કારણ બહુ સ્પષ્ટ હતું કેમ કે તેના લિસ્ટમાં ઢગલો ટેક ઓફર હતી અને સિલિકોન વેલી સાથે સ્ટેનફોર્ડનો નાતો ગાઢ હતો. કેવિને કોમ્પ્યૂટર સાયન્સ સાથે કોલેજ શરુ તો કરી પણ બાદમાં મેનેજમેન્ટ સાયન્સ અને ઇજનેરી અભ્યાસક્રમમાં આવી ગયો. કારણ કે સીએસના વર્ગ એપ્લિકેશનો કરતાં જુદાં હતાં અને એમએસ અને ફાઇનાન્સ-અર્થશાસ્ત્ર જેવા વિષયો તરફ કેન્દ્રિત હતાં. પોતાના અભ્યાસમાં આગળ વધતાં કેવિન તે 12 વિદ્યાર્થીઓમાંનાં એક હતાં જેમને સ્ટેનફોર્ડ યુનિવર્સિટીના અત્યંત પ્રતિષ્ઠિત એવા મેફિલ્ડ ફેલો પ્રોગ્રામમાં ભાગ લેવા માટે પસંદ કરવામાં આવ્યાં હતાં. આ રીતે કેવિને સ્ટાર્ટઅપની દુનિયાનો પ્રથમ અનુભવ મળ્યો હતો. આ ફેલોશિપે છેવટે જૂન 2005માં ઓડિયો ઇન્કમાં 4 મહિનાની ઇન્ટર્નશિપ અપાવી. કેવિન ત્યાં ટેકનિકલ અને બિઝનેસ ઇન્ટર્ન તરીકે જોડાયો. અહીં તેણે ઓડિયો વિજેટ બનાવી. તેનું લોન્ચિંગ પણ ફેસબૂકની આસપાસ કરાયું હતું. તે છેક ટ્વીટર સુધી તેની પહોંચ બની ગઇ હતી. માર્ક ઝ્કરબર્ગે કેવિન ભણતો હતો ત્યારે જ પારખી લીધો હતો અને તેને હાયર કરવાની ઓફર આપી હતી પણ કેવિને અભ્યાસને પ્રાથમિકતા આપી ઓફર નકારી હતી. જોકે, વર્ષ બાદ, 2006માં કેવિન ગૂગલમાં જોડાયો અને ત્રણ વર્ષ કામ કર્યું. અહીં તે એસોસિએટ પ્રોડ્કટ માર્કેટિંગ મેનેજર તરીકે વિવિધ પ્રોડક્ટ પર કામ કર્યું. જેમાં જીમેઇલ, ગૂગલ કેલેન્ડર, ડોક્સ, સ્પ્રેડશિટસ આપી. બે વર્ષ પછી કેવિન કોર્પોરેટ ડેવલપમેન્ટ ટીમમાં ગયો.